**ΙΣΤΟΡΙΑ Α΄ΛΥΚΕΙΟΥ**

**ΚΡΙΤΗΡΙΟ ΑΞΙΟΛΟΓΗΣΗΣ: ΕΛΛΗΝΙΣΤΙΚΟΙ ΧΡΟΝΟΙ /100**

**Α.** Ερωτήσεις κλειστού τύπου (Σωστό – Λάθος) Σ Λ.

1. Η Πέργαμος ήταν πρωτεύουσα των Σελευκιδών.

2. Η Αθήνα, κατά την Ελληνιστική Εποχή, περιέπεσε σε οικονομικό και πολιτικό μαρασμό.

3.Η Αντιόχεια έγινε ιδιαίτερα γνωστή κατά τους Ελληνιστικούς χρόνους για τον μεγάλο Βωμό του Διός.

4.Το κέντρο βάρους του Ελληνικού κόσμου κατά την Ελληνιστική Εποχή μετακινήθηκε ανατολικά.

5. Τα χειρόγραφα της βιβλιοθήκης της Περγάμου ήταν γραμμένα σε παπύρους.

6. Τα μεγάλα πολιτιστικά κέντρα της Ελληνιστικής Εποχής δημιουργήθηκαν στον ελλαδικό χώρο.

7. Οι πόλεις της Ελληνιστικής περιόδου ιδρύθηκαν με οργανωμένο πολεοδομικό σχέδιο.

8. Την Ελληνιστική Εποχή οι Αιτωλοί και οι κάτοικοι της Αχαΐας οργανώθηκαν σε ομοσπονδίες.

9. Ένα από τα χαρακτηριστικά του Ελληνιστικού κόσμου ήταν η διάδοση του δημοκρατικού πολιτεύματος.

10.Στους Ελληνιστικούς Χρόνους οι πολίτες διαδραμάτιζαν σημαντικό ρόλο στην άσκηση της εξουσίας.

11. Κατά την Ελληνιστική Εποχή για την διευκόλυνση των συναλλαγών καθιερώθηκε η γενικευμένη χρήση του περσικού νομίσματος.

12. Στον Ελληνιστικό κόσμο χρησιμοποιούσαν κοινό νομισματικό σύστημα, κοινή δημοσιονομική πολιτική και κοινό τρόπο συναλλαγών.

13.Οι βασιλικοί υπάλληλοι κατά τους Ελληνιστικούς Χρόνους ανήκαν στην ανώτερη κοινωνική τάξη.

14. Κατά τους Ελληνιστικούς χρόνους για τη διευκόλυνση των συναλλαγών δημιουργήθηκαν τράπεζες και χρησιμοποιήθηκαν επιταγές.

15. Ο πολίτης των Ελληνιστικών Χρόνων δεν είχε τη δυνατότητα να διαδραματίσει σημαντικό ρόλο στην πολιτική ζωή.

16. Το σύστημα διακυβέρνησης των Ελληνιστικών Κρατών ήταν αριστοκρατι- κό.

17. Ο Πυθέας ο Μασσαλιώτης πραγματοποίησε τον παράπλου των ακτών του Ινδικού ωκεανού.

18. Η έδρα της Σχολής του φιλοσόφου Επίκουρου ήταν στην Πέργαμο.

19. Ο Πολύβιος είναι ο ιστορικός του Πελοποννησιακού Πολέμου.

20. Η ποίηση της Ελληνιστικής Εποχής συχνά υμνούσε τα πρόσωπα και τις πράξεις των βασιλέων.

21.Σύμφωνα με τον Ζήνωνα η ζωή έχει μικρή αξία γι' αυτό ο άνθρωπος πρέπει να είναι αυτάρκης και εγκρατής.

22. Ο Επίκουρος δίδασκε πώς ο άνθρωπος μπορεί να οδηγηθεί στην ευτυχία κυρίως με την πνευματική απόλαυση.

23. Τα βιβλία κατά την Ελληνιστική περίοδο κατασκευάζονταν από παπύρους και περγαμηνές.

24.Την Ελληνιστική περίοδο ακμάζει η νέα κωμωδία που σατιρίζει την πολιτική ζωή.

25.Η σφαιρικότητα της γης και η διπλή κίνησή της γύρω από τον άξονά της διατυπώθηκε ως θεωρία για πρώτη φορά από τον Ηρόφιλο.

**/50**

**Β.** Ερωτήσεις κλειστού τύπου (συμπλήρωσης κενών)

**1.**Να συμπληρώσετε τα κενά του αποσπάσματος, βάζοντας στην κατάλληλη θέση μία από τις ακόλουθες λέξεις (δύο λέξεις περισσεύουν): γλώσσα, Βίβλος, Κοινή, συγχώνευση, αττικός, καθημερινός, Ελληνική.

Η μορφή της ελληνικής γλώσσας που προέκυψε και διαδόθηκε κατά τους Ελληνιστικούς χρόνους είναι γνωστή ως Κοινή Ελληνική ή απλώς.................. . Η διαμόρφωσή της οφείλεται στη .............................. των ελληνικών διαλέκτων -έχοντας ως βάση την ................... διάλεκτο- στον χώρο της Ανατολής. Η Κοινή Ελληνική χρησιμοποιήθηκε στην ..................επικοινωνία από τον λαό αλλά και από συγγραφείς της εποχής. Αποτέλεσε το όργανο των κηρυγμάτων του χριστιανισμού. Η ..................... είναι γραμμένη σ' αυτή τη γλώσσα.

**2.**Να συμπληρώσετε τα κενά του αποσπάσματος, βάζοντας στην κατάλληλη θέση μία από τις ακόλουθες λέξεις (δύο λέξεις περισσεύουν): λιμάνι, γραμματικός, σχολιασμός, εμπόριο, έλεγχος, πνευματικός, νησί.

Η ανάπτυξη της Αλεξάνδρειας οφειλόταν κυρίως στο μεγάλο ...................., γνωστό από το ....................... Φάρο, που βρισκόταν στην είσοδό του και το προστάτευε. Μεταξύ των οικοδομημάτων, που διακοσμούσαν την πόλη, ξεχώριζε το Μουσείο και η Βιβλιοθήκη. Το πρώτο ήταν ένα οικοδομικό συγκρότημα αφιερωμένο στις Μούσες, όπου συγκεντρώνονταν .................... άνθρωποι. Στη Βιβλιοθήκη εργάζονταν οι........................, άτομα με φιλολογική παιδεία, που ασχολήθηκαν με την καταγραφή και τον ..................... των κειμένων των αρχαίων συγγραφέων.

**3.**Να συμπληρώσετε τα κενά του αποσπάσματος, βάζοντας στην κατάλληλη θέση μία από τις ακόλουθες λέξεις (δύο λέξεις περισσεύουν): Σαμοθράκη, Απόλλωνας, *κοσμήματα ,*κίνηση, «θνήσκων», *υαλουργία,* Δίας, ψηφιδωτού*,* Λαοκόοντας ,αποξυώμενος.

Οι καλλιτέχνες της ελληνιστικής εποχής, μέσω των έντονων…………… και εκφράσεων που αποτύπωναν στα πρόσωπα των γλυπτών μορφών,  
προσπάθησαν να απεικονίσουν την αγωνία, τον πόνο και γενικότερα το πάθος του ανθρώπου των ταραγμένων εκείνων χρόνων. Το σύμπλεγμα του……………., ο………………. Γαλάτης, η Νίκη της…………, το σύμπλεγμα  
της Αφροδίτης και του Πάνα, τα γλυπτά του βωμού του………στην Πέργαμο και πολλά άλλα προβάλλουν τις καλλιτεχνικές τάσεις των ελληνιστικών χρόνων.Η ζωγραφικήέφτασε σε υψηλό καλλιτεχνικό  
επίπεδο, κυρίως με την τεχνική του……………… Τα πολύτιμα μέταλλα αποτελούσαν την προτίμηση των νέων ηγεμόνων και της αστικής κοινωνίας. Αργυρά και χρυσά αγγεία,……………….σε μεγάλη ποικιλία, χρυσά στεφάνια που μιμούνται φύλλωμα δάφνης, μυρτιάς και βελανιδιάς κατασκευάζονται τώρα σε μεγάλο αριθμό και με υπέρμετρη δεξιοτεχνία.Προς το τέλος της ελληνιστικής εποχής διαδόθηκε και η τέχνη της «φυσητής»……………...

**/36**

**Γ.** Ερωτήσεις κλειστού τύπου (πολλαπλής επιλογής) Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

**1.** Την Ελληνιστική Εποχή τα μεγάλα διοικητικά, οικονομικά και πολιτιστικά κέντρα του Ελληνισμού βρίσκονταν:

α. στη μητροπολιτική Ελλάδα.

β. στη Μακεδονία.

γ. στη νότια Ιταλία.

δ. στην Ανατολή.

**2.**Την Ελληνιστική Εποχή διοικητικά, οικονομικά και πολιτιστικά κέντρα του ελληνισμού αποτέλεσαν οι πόλεις:

α. της μητροπολιτικής Ελλάδας.

β. της Ιωνίας.

γ. της Ανατολής.

δ. της Μακεδονίας.

**3.**Το σπουδαιότερο εμπορικό και πνευματικό κέντρο της Ελληνιστικής περιόδου ήταν:

α. η Αντιόχεια.

β. η Αλεξάνδρεια.

γ. η Πέργαμος.

δ. η Αθήνα.

**4.**Την Ελληνιστική περίοδο τα κτήρια προβάλλουν το μεγαλείο:

α. των χριστιανών.

β. των πόλεων-κρατών.

γ. των καλλιτεχνών.

δ. των ηγεμόνων

**5.**Την Ελληνιστική Εποχή καταφεύγουν στις μεγαλουπόλεις για καλύτερη τύχη:

α. οι δούλοι.

β. οι γηγενείς εργάτες και μικροκαλλιεργητές.

γ. οι δουλοπάροικοι.

δ. οι έμποροι και βιοτέχνες.

**6**. Ο σημαντικότερος ιστοριογράφος της Ελληνιστικής Εποχής ήταν:

α. ο Ξενοφών.

β. ο Ηρόδοτος.

γ. ο Πολύβιος.

δ. ο Θουκυδίδης.

**7.**Η Αλεξάνδρεια κατά την Ελληνιστική Εποχή ήταν γνωστή για:

α. τον Βωμό του Διός.

β. το Μουσείο και τη Βιβλιοθήκη της.

γ. την παραγωγή περγαμηνών.

δ. την οργάνωσή της σε τέσσερις συνοικισμούς.

**8.**Την Ελληνιστική περίοδο ιδρύθηκαν και αναπτύχθηκαν οι παρακάτω πόλεις:

α. Πύλος, Ορχομενός, Τίρυνθα.

β. Κωνσταντινούπολη, Ρώμη, Νικομήδεια.

γ. Αθήνα, Σπάρτη, Κόρινθος.

δ. Αλεξάνδρεια, Αντιόχεια, Πέργαμος.

**9.** Η μορφή της ελληνικής γλώσσας που προέκυψε και διαδόθηκε κατά τους Ελληνιστικούς χρόνους οφείλεται:

α. στη συγχώνευση της ιωνικής και της αττικής διαλέκτου.

β. στην επικράτηση της δωρικής διαλέκτου.

γ. στην επικράτηση της αττικής διαλέκτου.

δ. στη συγχώνευση των ελληνικών διαλέκτων με βάση την αττική διάλεκτο.

**10.**Ο Πολύβιος ο Μεγαλοπολίτης στο ιστορικό του έργο ασχολήθηκε με τους λόγους:

α. που οδήγησαν στον Πελοποννησιακό Πόλεμο.

β. που οδήγησαν στους Περσικούς Πολέμους.

γ. της επικράτησης των Ρωμαίων.

δ. της επικράτησης των Μακεδόνων.

**11.**Στωική φιλοσοφία ονομάστηκε η φιλοσοφική σκέψη:

α. του Αριστοτέλη.

β. του Πλάτωνα.

γ. του Ζήνωνα.

δ. του Επίκουρου.

**12.**Το σύστημα διακυβέρνησης στα Ελληνιστικά Βασίλεια ήταν:

α. το ολιγαρχικό.

β. η απόλυτη μοναρχία.

γ. μια μορφή βασιλείας που περιοριζόταν από βουλή.

δ. η τυραννίδα.

**13.**Η Βίβλος είναι γραμμένη:

α. στην ιωνική διάλεκτο.

β. στη δωρική διάλεκτο.

γ. στην Κοινή ελληνική.

δ. στην αττική διάλεκτο.

**14.**Ο Πολύβιος ο Μεγαλοπολίτης στο ιστορικό του έργο ασχολήθηκε με τους λόγους:

α. που οδήγησαν στον Πελοποννησιακό Πόλεμο.

β. που οδήγησαν στους Περσικούς Πολέμους.

γ. της επικράτησης των Ρωμαίων.

δ. της επικράτησης των Μακεδόνων. **/14**